ศกลรัตน์ วรอุไร

ศกลรัตน์ วรอุไร (เกิด 25 ตุลาคม พ.ศ. 2529) ชื่อเล่น **โฟร์** เป็นนักร้อง นักแสดง และพิธีกรชาวไทย อดีตสมาชิกดูโอ้ โฟร์-มด ค่ายกามิกาเซ่ ในเครือบริษัทอาร์เอส

## ประวัติ

ศกลรัตน์เกิดที่กรุงเทพมหานคร เป็นบุตรคนที่สี่ของสมบัติ วรอุไร กับผ่องศรี วรอุไร มีพี่ตามลำดับดังนี้ ธนวรรณ วรอุไร (ชื่อเล่น วัน) สุทธิพงษ์ วรอุไร (ชื่อเล่น ทู) และสิริกมล วรอุไร (ชื่อเล่น ออฟ)

ปัจจุบัน โฟร์มีธุรกิจของตัวเองเป็นร้านขายดอกไม้ชื่อร้าน มอนิ่ง กลอรี่ ที่ เฟสติวัล วอล์ก เกษตร-นวมินทร์ ย่าน เกษตร-นวมินทร์

## การศึกษา
ศกลรัตน์สำเร็จการศึกษาระดับอนุบาลศึกษาถึงระดับมัธยมศึกษาตอนต้นจากโรงเรียนลาซาล และระดับมัธยมศึกษาตอนปลายจากโรงเรียนนวมินทราชินูทิศ เตรียมอุดมศึกษาน้อมเกล้า แล้วเข้าศึกษาต่อในสาขาวิชาการประชาสัมพันธ์ คณะนิเทศศาสตร์ มหาวิทยาลัยรังสิต แต่ภายหลังลาออกแล้วไปศึกษาต่อจนสำเร็จที่คณะรัฐศาสตร์ มหาวิทยาลัยรามคำแหง

## การทำงาน
โฟร์ ศกลรัตน์ วรอุไร ซึ่งมีชื่อเสียงมาจากการเป็นเน็ตไอดอลและนางแบบโฆษณาโทรทัศน์ให้กับผู้ให้บริการโทรศัพท์มือถือ เมื่อปี พ.ศ. 2546 ก่อนที่ได้มาเล่นมิวสิกวีดีโอเพลง "รักคนมีเจ้าของ" ให้กับวง ไอ..น้ำ ของค่ายเพลง อาร์เอส เมื่อปี พ.ศ. 2547 จนได้รับการทาบทามจาก เจมส์ เรืองศักดิ์ ผู้บริหารค่ายเพลง ไอดี เร็คคอร์ด ในเครืออาร์เอสในตอนนั้น ให้มาออกอัลบั้มเป็นศิลปินในสังกัด ซึ่งในตอนแรกได้วางคอนเซปต์ไว้ให้เป็นศิลปินเดี่ยว แต่เนื่องจากตัวของโฟร์เองยังไม่มีความสามารถในการร้องเพลงเพียงพอ ทางผู้บริหารจึงได้ทาบทาม มด ชุติมณฑน์ ชัยรัตน์ ซึ่งเป็นเด็กจากโรงเรียนสอนร้องเพลงเข้ามาร่วมอยู่ในวงด้วย จึงเปลี่ยนคอนเซปต์มาเป็นศิลปินคู่เด็กผู้หญิงแทน ในนาม โฟร์-มด

นอกจากงานหลักในวงโฟร์-มดแล้ว ศกลรัตน์ยังมีผลงานในด้านการแสดง เป็นพิธีกร ผู้จัดรายการดนตรี และเป็นนางแบบอีกด้วย ผลงานเด่นในด้านการแสดง เช่น ละครน้องใหม่ร้ายบริสุทธิ์ เล่นเป็น "ผัดฉ่า" ละครรักบานฉ่ำ เป็น "ใบปอ" ละครหิมะใต้พระจันทร์ เป็น "มามาริน" ละครครั้งหนึ่งเมื่อเรารักกัน เป็น "หม่อน" ละครเพื่อนแซ่บ 4x4 เป็น "ตั้งโอ๋" ละคร Daddy Duo คุณพ่อจอมเฟี้ยว เป็น "พิน" และละครเศรษฐีข้างเขียง เป็น"ช้อนทอง" ส่วนด้านพิธีกร เช่น เป็นพิธีกรรายการ "ดี-ครับ" ทาง ททบ. 5 นอกจากนี้ ยังเป็นนางแบบโฆษณาสินค้าหลายยี่ห้อ เช่น วันทูคอล แดรี่ควีน แคร์รอล แฟนต้า คอนยัคกี้ ครีมหมักผมโลแลน GSM 1800 บิโอเร เป็นต้น ส่วนภาพยนตร์ ได้แสดง 1 เรื่อง คือ "ดรีมทีม"

ใน พ.ศ. 2551 ได้รับประทานรางวัลลูกกตัญญูประจำปีจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ

## นักแสดงอิสระ
พ.ศ. 2558 โฟร์ ตัดสินใจไม่ต่อสัญญา กับทาง อาร์เอส สิ้นปี พ.ศ. 2558 โฟร์ ได้กลายเป็นนักแสดงอิสระ

พ.ศ. 2559 โฟร์มีผลงานสองเรื่องคือ รุ่นพี่ Secret Love ตอน Bake Me Love และ Club Friday the Series 7 เหตุเกิดจากความรัก ตอน คนขี้เบื่อที่รักเธอ และมีรายการ Reality ชื่อ OPPO presents MBO The Idol Game หน้าใหม่ พร้อมเกิด นั่งแท่น เป็น พี่เลี้ยงในนามของ Sis Four พี่เลี้ยงสาวสุดแซ่บประจำรายการ โดยมีฉายาว่า Teen Idol ในตำนาน เน็ตไอดอลยุคแรก ซุปตาร์หน้าเด็กฆ่าไม่ตาย

พ.ศ. 2562 โฟร์ยังได้มีผลงานเรื่อย ๆ ที่กำลังออนแอร์และยังถ่ายทำอยู่ คือ ละครรักนี้หัวใจเราจอง 2019 (รีเมค) รับบทเป็นจิราแจรง อีกเรื่องที่มีการฟิตติ้งถ่ายโปสเตอร์ไปแล้วบางส่วน คือละคร รองเท้านารี ผลิตโดย change2561ที่จะออกอากาศทางช่อง อมรินทร์ทีวี อีกเรื่องที่มีการฟิตติ้งแล้วกับบทนางเอกของเรื่องกำกับโดยคุณถา นาควิลัยโรจน์ แต่รายละเอียดยังไม่มีการเปิดเผย อีกทั้งยังมีภาพยนตร์อีก1เรื่องที่เตรียมจะถ่ายทำแล้วซึ่งเป็นการกลับมารับภาพยนตร์ในรอบสิบกว่าปีของเธออีกด้วย

## ผลงานการแสดง

### ภาพยนตร์

### ละครโทรทัศน์

### ซีรีส์

### ซิตคอม

### พิธีกร

### รายการ Reality

### เพลงประกอบละคร/ภาพยนตร์

### มิวสิกวิดีโอของโฟร์มด

### มิวสิกวิดีโอ

## คอนเสิร์ต

## รางวัลที่ได้รับ
*Seventeen Magazine's Award สาขา สาวหน้าใสขวัญใจหนุ่ม ๆ (โฟร์)(ชนะ)
* รางวัลลูกกตัญญู ประจำปี พ.ศ. 2551 เนื่องในวันแม่แห่งชาติ (โฟร์)(ชนะ)
* รางวัลภาพยนตร์ไทย ชมรมวิจารณ์บันเทิง ครั้งที่ 17 รางวัลนักแสดงสมทบหญิงยอดเยี่ยม จาก ภาพยนตร์ เรื่องดรีมทีม  (โฟร์)(ชนะ)
*รางวัลศิลปินต้นแบบ “ผู้ทำคุณประโยชน์ต่อพระพุทธศาสนา” เนื่องในโอกาสมหามงคล 3 ต.ค. 2556 เจ้าประคุณสมเด็จพระญาณสังวร สมเด็จพระสังฆราช สกลมหาสังฆปริณายก เจริญพระชนมายุครบ 100 พรรษา (โฟร์)(ชนะ)
* เข้ารับประทานเข็มชุเกียรติ แม่ลุกผุกผันสร้างสายใยรักแห่งครอบครัวในพระราชินุปถัมภ์

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* 
* 
* 
* 
* 

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:ศิลปินสังกัดอาร์เอส
หมวดหมู่:ศิลปินค่ายกามิกาเซ่
หมวดหมู่:พิธีกรชาวไทย
หมวดหมู่:นักธุรกิจชาวไทย
หมวดหมู่:ยูทูบเบอร์ชาวไทย
หมวดหมู่:เน็ตไอดอล
หมวดหมู่:บุคคลจากโรงเรียนลาซาล
หมวดหมู่:บุคคลจากโรงเรียนนวมินทราชินูทิศ เตรียมอุดมศึกษาน้อมเกล้า
หมวดหมู่:บุคคลจากคณะรัฐศาสตร์ มหาวิทยาลัยรามคำแหง